
C^onsilium  dissertationis  de  herniis  scribendae  diu  quidem  mente  agitaveram,  sed  haud 
scio,  an  nunquam  id  ad  effectum  adducturus  fuissem,  nisi  in  eo  confirmatus  essem  a 
M.  YVeber,  praeceptore  meo  summe  reverendo,  cuius  apud  me  auctoritas  valet  plurimum. 
Fuit  enim  mense  huius  anni,  nisi  fallor,  Januario,  quo  e nosocomio  Coloniensi  delatum 
est  in  theatrum  nostrum  auatoinicum  cadaver  quoddain  viri  circiter  quinquaginta  anno- 
rum, quod  quum  nihil  memoratu  nihilque  accuratiore  inquisitione  dignum  exhibere  vi- 
deretur, studiosis  medicinae  secandum  ut  solet  traditum  est.  Sed  quid  evenit?  Pro- 
fessor noster  amplissimus  Weber,  quum  in  explicatione  de  cadavere  secando  instituta 
versaretur,  et  regionem  iuguinalem  cruralemque  diligentius  inspiceret,  in  ea  inesse  id, 
quod  rarissimum  est,  neque  quod  nos  sciamus  nisi  semel  relatum  legitur,  sex  hernias 
in  utraque  parte  ternas  animadvertit , quibus  in  locis  quum  casu  peritonaeum  laesum 
non  esset,  herniae  *omnes  inviolatae  incolumesque  erant.  Itaque  professor  noster,  quem 
pelvem  rogavi,  mihi  hac  de  re  dissertationem  scripturo  dedidit.  Tum  Wutzer,  pro- 
fessorem nostrae  facultatis  doctissimum  adii  deliberaturus,  quos  libros,  quaeque  scripta 
hac  de  re  in  litteris  exstarent.  Humanissime  me  excepit  certioremque  litterarum  ad 
libellum,  quem  mihi  scribendum  proposueram,  spectantium,  me  fecit.  Iam  igitur  pietas 
et  benefactorum  recordatio  monet,  ut  illis  clarissimis  viris , qui  re  et  consilio  hac  iu 
dissertatione  me  valde  adiuverunt,  palam  gratias  summas  habeam.  Tantum  est.  — 
Inter  varios  multosque  morbos,  quos  medicina  chirurgia  complectitur,  nullus  fortasse 
frequentior  nullusque  viris  et  peritis  et  imperitis  artis  nostrae  notior  est,  quam  herniae, 
id  est,  abnormis  situs  viscerum  extra  suum  proprium  cavum,  tamen  intra  tegmina  com- 
munia, quod  momeutum  hac  in  definitione  omitti  non  debet,  quum  eo  ipso  hernia  distin- 
guatur a prolapsu  apud  quem  intestina  eundem  quidem  situm  habere  possunt,  quem  in 
herniis,  verum  nuda  suut  et  spectantur,  neque  ideo  cute  cooperiuntur.  Intestina  autem 
herniosa  succedunt  aut  sub  ipsa  tegmioa  universalia,  aut  in  aliud  affine  cavum,  quo 

pergunt  aut  per  naturales  aut  male  conclusas  foetales  aperturas  aut  loca  tenuia  parie- 
tum cavorum,  per  quae  vasa  et  nervi  transeunt  aut  per  fissuras  recenter  factas.  Si 
dehinc  in  dissertatione  mea  de  herniis  agam  non  nisi  hernias  abdominales  dictas  et  in- 
tellectas volo,  quoniam  non  modo  omnium  longe  frequentissimae  sunt,  sed  etiam  de  iis 
solis  a me  disputabitur.  At  copiam  herniarum  non  per  se  speciatam,  sed  ad  univer- 
sum hominum  genus,  sexum,  aetatem,  rationem  vivendi  et  agendi  incolarum  omnis  terrae 
et  ad  varias  hominum  species  et  ad  climata,  tam  diverse  referunt  autores,  ut  numeri 
adhuc  traditi  nonnisi  cautissime  recipiendi  sint.  Quod  quominus  accuratius  statui 
possit,  nihil  magis  impedit,  quam  inopia  indicum  ubivis  summa  cum  fide  et  cura  per- 
fectorum, qui  de  herniis  apud  utrumque  sexum  inventis,  apud  aetates  vitae  varias  et 
ordines  civitatum  diversos  nos  docere  possint.  Quem  ad  finem  quum  adhuc  tantum 
indices  publicarum  domuum  fasciis  herniaram  partiendis  institutarum,  descriptionum  ti- 
ronum, cadaverum  in  maioribus  nosocomiis  et  theatris  anatomicis  observatorum  collati 
sint,  isti  numeri  nihil  demonstrare  possunt  nisi,  quanta  copia  apud  quosdam  hominum 
classes  vel  ordines,  praesertim  apud  iuventutem  et  senectutem,  inopes  infantesque  her- 
niae inveniantur.  Quibus  numeris  inter  se  comparatis  Arnaud  censet  unum  herniis  la- 
borantem ex  octo  nominibus  quae  ratio  scilicet  omnem  modum  egreditur,  accipiendum 
esse,  Turnbull  vero,  Monro  Gimbernat,  Astlei  Cooper  ponunt  unum  ad  quindecim,  qui 
numerus  inulto  verisimilior  esse  videatur,  quia  et  Malgaigne1)  et  Danzel2)  eodem  modo 
ratiocinantur.  Attamen  illi  numeri  nobis  persuadent,  hernias  longe  frequentissimum 
morbum  inter  homines  esse.  Quorum  virorum  ex  scriptis  intelligi  potest,  sexum  virilem 
herniis  crebrius  laborare,  quam  femininum  ita  ut  ad  quattuor  pueros,  qui  herniosi  sunt, 
una  puella  vix  reperiatur,  neque  postea  res  mutatur  nisi  ita  ut  copia  herniosorum  vi- 
rorum etiam  atque  etiam  augeatur  pro  numero  mulierum,  quia  tunc  adolescens  vixdum 
aetate  vegente  incommodis  et  periculis  vitae  conditionis  duris  laboribus  ac 
molestiis  multo  magis  obruitur,  quam  virgo  quae  in  rebus  domesticis  versatur.  Tum 
vero  proportio  haec  evadit,  ut  si  una  mulier,  decem  viri  heruiis  affecti  sint.  Si  autem 
mulier  nubit,  ea  quoque  in  conditionem  statumque  multo  herniis  aptiorem  exoriendis 
transit;  tempus  appropinquat  graviditatis;  huc  accedit  quod  mulier  in  inatrimorium  ducta 
magis  molestiis  et  aerumnis  vitae  obstringitur  puain  puella,  quo  fit  ut  proportio  quam 
supra  posuimus,  reducatur.  Postea  inde  ab  anno  quadragesimo  ratio  vivendi  et  agendi 
fere  eadem  est  utrique  sexui,  qua  de  causa  discrimen  quod  erat,  magis  magisque  di- 


1)  Cf.  Le5ons  eliniques  sur  les  hemies. 

2)  Cf.  Danzel:  Hemologische  Studien. 

minuitur  ita  ut  proportio  trium  herniosorum  virorum  ad  unam  mulierem  fiat.  Senectute 
autem  numerus  herniarum  uberrime  crescit  et  Astlei  Cooper  tradit  memoriae  se  fere 
nunquam  seniores  homines  secasse,  quin  herniam  unam  vel  tamen  originem  eiusmodi 
inorbi  repperisset.  Quod  si  fortasse  parum  modeste  dictum  nimioque  en  ipsius  senten- 
tiae studio  profectum  esse  videtur,  tamen  quod  hio  tantae  tamque  laudabilis  peritiae 
vir  declaravit,  demonstrare  potest , quam  crebro  herniae  in  hominum  genere  appareant- 
Sed  quae  est  causa  cur  nobis  exercenda  in  arte  herniae  minus  saepe  inquirendae 
occurrant?  Cuius  rei  mihi  praecipua  causa  videtur,  quod  multi  aegroti,  quid  patiantur, 
non  sentiunt,  vel  si  sentiunt  herniam  minoris  ducunt,  quippe  plerumque  sine  ullo  dolore 
corpori  inhaereat,  ita  ut  laborantes  aeque  ac  validi,  molestiis  haud  quaquam  impedite  mu- 
neribus et  laboribus  quotidianis  operam  navare  possint.  Praeterea  autem  inulti  sunt, 
qui  mala  sua  id  quod  maxime  apud  sexum  femininum  fieri  solet  alios  celare  studeant, 
et  pudore  quodam  insano  et  turpissimo  prohibeantur  quominus  se  medico  ostendant. 

Normalis  dispositio  et  situs  viscerum  intra  cavum  abdominis  tum  naturalibus  liga- 
mentis, quae  plicis  peritonaei  efficiuntur,  quum  pari  compressione  in  utramque  partem 
inter  ipsa  et  parietes  abdominales  constituitur.  Ubi  vero  defensio  quam  parietes  ab- 
dominales impulsui  viscerum  opponunt,  alicubi  tollitur  vel  ultra  terminum  certum  dimi- 
nuitur, intestina  eodem  impetum  faciunt  et  egrediuntur,  etiam  si  vi  aucta  non  appellun- 
tur; existunt  igitur  tales  herniae  debilitate  parietum  abdominis  aut  inopia  toni  muscu- 
lorum. Ab  altera  quoque  parte  plane  normalis  renixus  parietum  abdominis  omnino 
fortiori  impetu  viscerum  vinci  potest,  quae  herniae  vehementiore  contractione  muscu- 
lorum evadunt.  Ad  has  igitur  duas  rationes , diminutionem  et  inaequalitatem  renixus 
parietum  abdominis  adversus  impetum  intestinorum , vehementiorem  impulsum  in  omnes 
aut  in  quasdam  partes,  et  conjunctionem  ambarum  causarum  inter  se,  id  est,  ad  impetum 
maiorem  renixu  abdominis  sublato  vel  debilitato,  omnes  herniarum  causae  referri  possunt. 
Res,  quae  amplectuntur  diminutionem  renixus,  putantur  praedisponentes , eae  autem, 
quae  incrementum  impetus  efficiunt,  causae  occasionales.  Praedispositio  igitur  herniarum 
reperitur  si  tegumenta  abdominis  vitio  per  vitam  foetalem  non  ubivis  sibi  convenientem 
firmitatem  habent,  sero  conclusis  foetalibus  aperturis,  umbilico  nempe,  annulis  inguina- 
libus, vitiosa  latitudine  naturalium  foraminum  in  abdomnis  parietibus  patente.  Quali 
in  causa  fortasse  posita  est  apud  nonnullas  familias  dispositio  herniarum  hereditaria 
certarumque  potissimum,  quum  Astlei  Cooper  animadvertit,  neonatos  infantes,  qui  orti 
sunt  eparentibus  herniosis  ob  vitiosam  formationem  fibrarum  latos  et  laxos  annulos 
inguinales  habuisse.  Possunt  autem  eiusmodi  herniae  existere  in  vita  foetali  vel  etiam 

postea  et  dicuntur  innatae,  si  in  aperturas  et  canales  transeunt,  qui  nonnisi  in  vita 
foetali  vim  habent  vel  postea  aperti  manserunt.  Porro  in  quaque  vulneratione  parietum 
abdominis  inest  dispositio  herniarum,  quod  eo  magis,  quo  altius  deorsum  illos  attingit 
quo  maior  fuit  et  quo  imperfectius  abdominis  tegumenta  coniuncta  sunt.  Quod  tamen 
in  vulneribus  contusis  saepius  fieri  solet  quam  in  caesis  quoniam  contusione  sola  mus- 
culi abdominales  tantum  energiae  amittere  possunt,  ut  iarn  impetui  ulli  resistere  nequeant, 
si  vero  vulnera  penetrantia  sunt , imminet  fere  semper  herniae  genesis , nisi  vulneris 
margines  in  contactu  immediato  ponuntur.  Praeter  has  causas,  quas  modo  enumeravi- 
mus alia  duci  potest  neque  id  raro  solet  ex  constitutione  debili , quae  corpori  innata 
aut  acquisita  esse  potest,  quum  herniae  saepius  in  imbecillis,  quam  in  robustis,  saepius 
in  senibus  et  inopibus,  quorum  vires  duro  labore  et  vili  coena  exhaustae  sunt,  obser- 
ventur. Deinde  quoque  luxuries  in  Baccho  et  Venere,  graves  morbi,  multaque  alia  eius- 
modi  ad  hernias  disponunt.  Relaxatio  parietum  abdominis,  dilatatio  portarum  herniosa- 
rum ideoque  alia  herniarum  causa  adest  apud  homines,  quorum  abdominis  parietes  pin- 
guetudine, ascite,  graviditate  valde  extensi  sunt,  quod  non  raro  apud  seniores  saepius- 
que  gravidas  mulieres  post  subitum  partum,  ita  ut  extensa  abdominis  tegumenta  minus 
celeriter  necessariam  energiam  recuperare  possint,  et  apud  pingues  homines,  si  subito 
macrescunt,  accidere  solet.  Pari  modo  lordosis  et  kyphosis  columnae  vertebrarum, 
abnormis  lateralis  et  anterior  inclinatio  pelvis  cavum  abdominis  in  unam  alteramve 
partem  comprimere  totumque  impetum  viscerum  in  quaedam  loca  parietum  abdominis 
dirigere  possunt,  quae  denique  impetui  cedunt,  quo  fit  ut  hernia  existat.  — 

Causae,  quibus  casu  herniae  efficiuntur,  sinant  egredi  intestina  modo  subito  singu- 
lari et  forti  impetu,  modo  paullatim  minori  sed  sibi  constanti  vi,  quam  eaedem  causae 
exercitant.  Quibus  ex  causis  prioribus  nulla  crebrius  efficit  hernias,  quam  labor  impe- 
tuosus  preli  abdominalis,  contemporanea  subita  contractio  musculorum  abdominalium 
et  diaphragmatis;  quorum  enim  communi  effectu  cavum  abdominale  undique  contrahitur 
et  intestina  impetui  oppununtur,  quem  aut  loco  maxime  debili  aut  parte  quadam,  quo 
in  positione  quadam  corporis  praesertim  appelluntur,  effugere  student.  Hoc  igitur  modo 
vim  exercent  omnes  cum  forti  contractione  musculorum  exspirationis  eoniunctae  inten- 
tiones. Primae  dicendae  sunt  in  tollendis  humo  gravibus  adhibitae,  quum  hac  in  re 
non  modo  laboris  ipsius,  verum  etiam  dilatationis  portarum  herniarum  cruribus  expan- 
sis ratio  ferenda  sit;  deinde  labores  fulciendis  et  portandis  oneribus  humeris  impensi, 
praeterea  tussis  vehemens,  vomitus,  cholera,  partus  multaque  alia.  Neque  aliter  com- 
pressio cavi  abdominis  extrinsecus,  violenta  circumcinctio,  onera  gravia  eodem  in  modo 

quo  contractiones  musculorum  abdomonalium  ipsae  vim  habent,  et  si  abdomen  vehemen- 
tius contunditur  et  si  quis  altius  cadit  minoris  non  sunt  habenda ; quibus  in  rebus  cavi 
abdominis  coarctationis  vel  etiam  diruptionis  parietum  eius  minus , quam  musculorum 
haud  spontaneae  contractionis  ratio  ferenda  est. 

Eaedem  causae,  quibus  subito  ac  violento  in  effectu  occasio  statim  exoriendae  her- 
niae datur,  minore  in  energia  effectus  quoque,  sed  sibi  constanter  peroperantes  vel  si 
saepe  repetuntur,  paullatim  hernias  provocare  possunt;  itaque  herniae  existunt  apud 
multos,  qui  ad  quotidianum  etiamsi  non  gravissimum  laborem  usumque  virium  suarum 
coacti  sunt,  apud  opifices  praecipueque  quidem  apud  eos,  qui  stantes  pronoque  corpore 
laborant,  apud  musicos,  qui  tuba  cornu  aliisque  instrumentis  canunt;  porro  apud  homi- 
nes, qui  aliqua  causa  coacti  faeces  aut  urinam  difficile  et  moleste  exonerant;  deinde 
apud  tales,  qui  tussi  laborant  pertinaci,  asthmate  vel  vomitu,  apud  feminas  quae  stric- 
tius se  cingunt,  apud  milites  nimis  succinctos,  et  postremo  apud  eos,  qui  studiosi  sunt 
equitandi,  et  qui  itinera  faciunt  properata.  Aliae  autem  causae  herniarum  paullatim 
evadentium  recte  intelliguntur  in  uberiore  intestinorum  incremento  quam  quod  cavum 
abdominis  concedit,  in  cumulatione  adipis,  si  venter  cibis  nimis  oppletur.  Quae  a no- 
bis enumeratae  causae,  qua  ratione  singulae  ad  hernias  exoriendas  valeant,  ex  his  a 
Malgaigue  relatis  numeris  conspici  potest.  Inter  trecentas  decem  hernias  ab  ipso  ob- 
servatas quinquaginta  septem  sua  sponte  i.  e.  sine  subita  causa  evaserant;  sexaginta 
quinque  autem  humo  tollendis,  triginta  octo  portandis  oneribus  gravibus,  triginta  sex 
labore  manuum  aut  pedum  vehementiori,  viginti  una  tussis  impetibus,  septendecim  ca- 
dendo en  alto,  novem  ictibus  in  corpus,  duae  vomitu,  una  urethrae  strictura. 

Relinquentibus  nobis  contemplationem  herniarum  earumque  causarum  omnino  spec- 
tatarum restat,  ut  videamus,  quae  ratio  in  duplicibus  et  compluribus  herniis  instituta 
vel  instituenda  sit,  quomodo  quibusque  causis  herniae  plures  existere  possint.  Duplex 
autem  hernia,  praesertim  herniae  inguinales  duplices  non  raro  inveniri  solent,  imo  vero 
frequentissimae,  ut  ex  illius  Malgaigue  observationibus  sequitur,  qui  anno  1835  et 1836 
inter  trecentas  undeviginti  hernias  inguinales  centum  triginta  tres  simplices  et  centum 
octoginta  sex  duplices  se  non  observasse  negat;  Danzel  item  inter  centum  triginta  unam 
hernias  inguinales  quadraginta  hernias  duplices  invenit.  Et  equidem  ex  perito  fasciis- 
que herniarum  perficiendis  valde  occupato  viro  quaerendo  audivi  hernias  duplices  sibi 
non  raro  occurrisse  iamque  saepius  observasse  ut  praeter  herniam  simplicem  inguinalem 
postea  altero  in  latere  secunda  exstitisset.  Tales  autem  duplices  hernias  adhuc  chirur- 
gia paene  neglexit,  quod  medicus  plerumque  herniam  solam  incarceratam  curat,  quare 

nihil  interesse  videbatur,  utrum  alteri  et  liberae  sociata  esset  necne.  Quae  mihi  potis- 
sima videtur  causa,  cur  priore  tempore,  quo  fasciae  minus  aptae  perficiebantur,  com- 
plurium herniarum  ratio  non  habita  sit,  inde  quoque  factum  esse  puto,  ut  tam  parce 
et  infrequenter  de  his  relatum  legamus.  Sed  si  duplices  hernias  quali  modo  existant, 
accuratius  et  planius  contemplamur,  variis  modis  id  fieri  posse  cognoscimus.  Aut  unam 
herniam  primam  esse  opus  est,  secunda  vero  aliqua  praedispositione  vel  fortuita  causa 
exstitisse  potest,  aut  ambae  uno  eodeuique  tempore  existunt.  Ex  centum  octoginta  sex 
herniis  a Malgaigne  inquisitis  triginta  quatuor  aliqua  vi  simul  effectae,  octo  autem  in- 
natae herniae  duplices  erant;  reliquae  centum  quadraginta  quatuor  ita  evaserant,  ut  una 
prima  altera  aliquamdiu  post  eveniret,  quare  secundaria  erat,  et  centum  harum  hernia- 
rum fiebant,  ubi  momentum  aetiologiae  inveniri  non  poterat;  dum  apud  quadraginta 
quatuor  causae  fortuitae  culpa  adscribi  potuit.  Itaque  homini  hernioso  summa  cura 
adhibenda  est,  neque  tamen  omni  periculo  caret,  quin  ipso  inscio  hernia  secundaria 
existat,  quippe  herniae  eiusmodi  frequentes  sint  et  paucis  diebus  aeque  atque  quinqua- 
ginta annis  post  primam  appareant.  Tamen  ex  sententia  et  observationibus  eiusdem 
Malgaigue  tempus  constituitur , quod  aptissimum  est  ad  secundae  herniae  genesin  qui 
sunt  sex  primi  anni  post  primam  factam  herniam.  Duodecim  autem  homines  idem  ob- 
servavit apud  quos  paucis  diebus,  hebdomadibus  aut  mensibus  primam  herniam  secuta 
est  altera,  sed  apud  triginta  quatuor  haec  demum  post  duos,  tres  quatuor  quinqueve 
annos  apparuit.  Ouibus  ex  omnibus  rebus  concludi  potest,  hernia  laborantes  homines 
magis  obnoxios  esse  herniogenesi,  quam  sanos  validosque,  et  incrementum  cavi  abdo- 
minis altero  in  latere  multum  abesse  ut  tueatur  ab  herniis  altero  in  latere  evadentibus, 
quam  ob  rem  facile  accidere  potest,  ut  paullatim  ad  herniam  nova  similisque  ab  altera 
parte  se  societ,  quae  saepe  prius  existit  quam  aegrotus  sentiat,  et  una  alterave  cau- 
sarum, quas  supra  commemoravimus,  evasit.  Huc  usque  nihil  nisi  considerantes,  ubi 
hernia  inguinalis  una  in  utraque  parte  sit,  id  quod  saepius  apud  hernias  duplices  acci- 
dere solet,  quoniam  hernia  inguinalis  omnino  ex  omnibus  longe  frequentissima  est,  ra- 
tionem non  habuimus  variorum  herniarum  generum.  Notum  est  herniam  externam  ab 
interna  inguinali  distingui,  quatenus  collum  herniae  iuest  in  externa  aut  interna  parte 
arteriae  epigastricae  ideoque  introitu  diverso  in  interno  pariete  abdominali  utitur. 

Si  regio  inguinalis  e peritonaeo  consideratur,  tres  in  variis  hominibus  foveae  aper- 
tiores aut  coopertiores  discerni  possunt,  quae  inter  se  plicis  duabus  disiunctae  sunt. 
Quae  plicae  efficiuntur  obliterata  arteria  umbilicali  vel  chorda  umbilicali  et  arteria 
epigastrica  quae  quum  minus  concedant  quam  peritonaeum  et  subperitonaealis  textura 

zellulosa,  haec  ut  plicas  tollunt,  ubi  parietes  abdominis  satis  intensi  sunt.  Apud  non- 
nullos vero  homines  ambo  funiculi  vasorum  tam  prope  sibi  adiacent , ut  media  fovea 
quae  dicitur  fovea  Hesselbachii,  discerni  non  possit,  unde  fit  ut  tantum  duae,  exterior 
fossa  iliaca  et  interior  fossa  pubica  emergant,  quarum  exterior  maior  est  et  spatium 
triangulare  amplectitur,  cuius  apex  in  inferiorem  partem,  cuius  basis  in  superiorem 
spectat;  intra  vero  plica  arteriae  epigastricae,  extra  et  infra  ligamento  Poupartii  con- 
stituitur, dum  apex  interno  inguinali  annulo  respondet,  per  quam  foveam  transit  externa 
hernia  iuguinalis  in  aunulum  inguinalem  internum,  et  peritonaeum,  quod  eam  cooperit 
sacco  hernioso  utens  ante  se  pellit.  Si  igitur  hernia  per  hanc  foveam  egreditur  totam 
longitudinem  canalis  inguinalis  permeat  eiusque  collo  obliqua  directio  est  ab  superiore 
et  exteriore  parte  in  inferiorem  et  interiorem.  Sed  etiam  mediam  per  foveam  egredi 
potest  hernia,  quae  terminari  solet  forinsecus  arteria  epigastrica  et  introrsum  chorda 
umbilicali,  unde  fossa  interna  est  ad  urachum  sita,  prior  fundo  canalis  inguinalis  oppo- 
sita, interna  externo  annulo  inguinali.  Herniae  quae  per  lias  fossas  egrediuntur  herniae 
inguinales  internae  dicuntur  relatae  ad  arteriam  quidem  epigastricam.  Saepissime  sita 
est  chorda  umbilicalis  proxime  vesicam,  interna  fovea  porro  minima  est  vixque  cerni 
potest,  media  autem  fovea  eo  maior,  et  herniae  inguiuali  internae  est  introitui,  quam 
ob  causam  herniae  per  internam  fossam  egredientes  rarae  sunt,  tamen  inveniuntur  et 
a Sabatier  et  Dapuytren  aliisque  observatae  sunt.  Videmus  ergo  fieri  posse  ut  tres 
herniae  inguinales,  una  externa,  duaeque  internae  uno  in  latere  existere  possint,  ut 
Cooper  memorat  describens  casum  sex  herniarum,  tres  in  utraque  parte  per  omnes  tres 
foveas  egredientes,  de  quo  infra  plura.  Complures  vero  hernias  inguinales  tali  modo 
existere  rarissimum  est  et  fere  nunquam  observabatur,  quum  litteris  tantum  unius  exempli 
eiusmodi  mentio  fiat;  tamen  saepius  fieri  potest,  ut  externa  et  interna  hernia  una  si- 
inulque  existat,  si  modo  causae  et  occasiones  adsunt,  quibus  herniogenesis  fovetur 
JNeque  dubium  est,  quin  si  homines  qui  una  pluribusve  herniis  laborant,  quorum  cor- 
pus ergo  ad  hernias  praedispositum  est  una  vel  altera  causa,  quas  supra  enarravimus, 
post  obitum  secandis  cadaveribus  accuratius  perquirantur,  saepius  praeter  apparentem 
et  perfectam  herniam  una  pluresve  imperfectae  repperiantur,  quae  fortasse  postea  maio- 
res factae  essent,  nisi  ipsis  ut  planius  exorirentur,  occasio  defuisset.  Praeterea  sola 
dispositio  herniae,  i.  e.  fovea,  quam  sibi  viscera  formarunt  et  paullatim  dilatant  magis 
magisque  explent  quoad  postremo  hernia  inguinalis  apparet.  Summus  igitur  herniarum 
inguinalium  in  uno  homine  numerus  esse  possunt  sex,  id  quod  non  nisi  semel  observa- 
tum est.  Plerumque  una  hernia  inguinalis  externa  in  utraque  parte  nobis  occurrere  solet; 

iam  rarius  externa  et  interna  hernia  inguinalis  et  quidem  una  in  parte  observatur,  quod 
a Danzel  in  muliere  annorum  octoginta  unius  et  in  viro  septuaginta  unius  spectabatur, 
etiam  rarius,  externa  et  interna  hernia  inguinalis  in  utraque  parte. 

Hucusque  tantum  complures  herniae  inguinales  contemplantibus  nobis  superest  ut 
etiam  de  aliis  herniis  disputemus.  Post  herniam  inguinalem  frequentissiina  est  omnium 
cruralis.  Spatium  supra  quod  ligamentum  Poupartii  ex  insertionis  loco  ad  spinam  an- 
teriorem superiorem  iliacam  ad  versus  symphysin  ossium  pubis  tenditur,  exteriorem  ver- 
sus partem  et  usque  ad  medium  ligamentum  plane  musculo  Iliopsoade  eiusque  vagina, 
quae  arcte  cum  fibris  illius  ligamenti  et  fascia  pelvis  cohaeret,  impletur.  Pars  autem 
interna  spatii  triangularis  quam  ligamentum  Poupartii  se  cum  symphysi  couiungens  super 
horizontali  ramo  ossis  pubis  terminat,  ligamento  triangulari  huic  spatio  respondente,  li- 
gamento Gimbernati  fere  expletur,  cuius  inter  ligamenti  liberum  marginem  semilunarem 
et  vaginam  musculorum  lliopsoadum  apud  virum  satis  accurate  medio  in  arcu  crurali 
vasa  cruralia  magna  e cavo  abdominis  vagina  sua  amicta  excedunt  , quo  minime  munito 
loco  infra  arcum  cruralem  intestina  hernia  emergere  possunt.  Apud  plurimas  autem 
hernias  crurales  pars  peritonaei , quae  in  interno  latere  chordae  umbilicalis  expanditur, 
initio  parvus,  semirotundus,  infundibuliformis  saccus  per  annulum  cruralem  transit  in 
sectionem  vasorum  vaginae,  quae  inest  in  parte  interna  venae  femoralis.  Neque  vero 
si  chorda  umbilicalis  non  proxime  vesicam  sita  est,  pars  peritonaei  in  externo  latere 
illius  venae  propellitur,  quae  herniae  ratione  situs  habita  dicuntur  ad  vasa  cruralia  et 
arteriam  epigastricam  internae  herniae  crurales.  Namque  impeditur  structura  canalis 
femoralis  quominus  illa  forma  secus  ac  sola  apparere  possit;  attamen  Cloquet  et  Hessel- 
bach1 2)  et  uterque  quidem  semel  herniam  observavit  , quae  ante  arteriam  et  venam  femo- 
ralem descendebat,  et  ubi  arteria  epigastrica  in  interna  parte  sacci  posita  erat.  Ouae 
vero  praeter  id  referuntur  de  herniis  cruralibus  externis,  incertiora  sunt,  quam  ut  bona 
fide  accipi  possint,  quum  inquisitiones  anatomicae  de  iis  institutae  non  exstent.  Sed 
Hesselbach  memorat  vacuos  parvosque  saccos  herniarum  cruralium  externarum  in  femina- 
rum cadaveribus  saepius  inveniri.  Tertia  autem  species  herniae  cruralis  est  hernia  li- 
gamenti Gimbernati,  quae  per  fissuram  huius  ligamenti  transit  vel  id  quod  Nuhn  credit 
per  fissuram  inter  marginem  ligamenti  Gimbernati  et  striam  fibrarum,  quae  a processu 
falciformi  proficiscens  dilabitur  in  ipsius  marginem,  quamque  primi  Laugier  et  Cruveilhier 
animadverterunt.  Haec  hernia  magis  introrsus  sita  est,  quam  hernia  cruralis  vulgaris» 


1)  Cf.  Danzel : Homiologische  Studien. 

2)  Cf.  Hesselbach : dic  Erkeimtniaa  and  Bebandlung  der  Eingeweidebriiche  1819. 

sub  ipso  et  paulluin  foris  ab  annulo  inguinali,  ab  arteria  crurali  inagis  introrsum  remota. 
Itaque  hic  ut  supra  tres  herniarum  cruralium  species  nobis  occurrunt,  quarum  interna 
frequentissima  est,  itemque  in  arte  medica  exercenda  haud  raro  animadvertitur;  hae 
vero  sunt  rarissimae,  qua  de  re  nihil  magis  peregrinum  foret,  quam  si  internam  item  cum 
externa  hernia  crurali  combinatam  invenires,  quod  verisimile  nunquam  fieri  posse  mihi 
videtur,  quia  duplici  hernia  vasa  cruralia  nimis  comprimantur  et  facile  incarceratio  eva- 
dere possit,  quoniam  vagina  vasorum  strictior  est,  quam  ut  duas  hernias  recipiat.  Verum- 
eninivero  eorum  opinio  tuenda  est,  qui  in  utroque  latere  herniam  cruralem  existere  non 
posse  negant,  herniam  ergo  cruralem  duplicem  esse,  sicut  duplex  est  hernia  inguinalis 
et  mihimet  ipsi  quondam  occasio  data  est  tales  apud  virum  observandi,  qui  casus  in 
describenda  mihi  pelvi  videri  potest.  Neque  tamen  hernia  duplex  cruralis  toties  in- 
venietur, quoties  duplex  inguinalis,  quod  inde  fit,  quod  hernia  cruralis  per  se  minus  saepe 
apparet,  quam  inguinalis,  quum  quod  ad  sexum  virilem  attinet  inter  centum  hernias  quin- 
que crurales  esse  Malgaigne  tradat,  apud  mulieres  vero  proportionem  hanc  3 : 2 statuat. 
Si  porro  videmus,  quae  ratio  intersit  inter  herniam  inguinalem  et  cruralem  facile  intelli- 
gimus,  herniam  cruralem  iuxta  inguinalem  inveniri  posse,  quum  porta  herniosa  utriusque 
altera  supra,  altera  infra  ligamentum  Poupartii  permeante  diversa  sit.  Eiusmodi  autem 
cas:  s non  nisi  apud  paucos  scriptores  relatos  legimus.  Sic  Malgaigne  verbi  gratia 
talem  observavit,  item  Scarpa,  qui  declarant,  si  una  pluresve  herniae  inguinales  com- 
binatae cum  crurali  inveniantur,  esse  praedispositionis  summae  ad  hernias  exoriendas. 
Equidem  nondum  nisi  in  pelvi  describenda  infra  eas  animadverti,  ubi  etiam  in  utraque 
parte  talis  combinatio  exstitit;  verum  tamen  persuasum  habeo,  eas  quidem  non  rarissi- 
mas esse,  sed  nos  post  deliberationem  diligentem  ad  eiusmodi  diagnosin  perduci  posse, 
quum  facile  accidat,  ut  uni  herniae  plura  sint  diverticula,  quae  quoniam  per  aperturas 
membranae  cribriformis  expelluntur,  separatae  herniae  iudicantur,  unde  fit  ut  ad  dia- 
gnosin herniarum  inguinalium  et  cruralium  seducamur. 

Quodsi  hernia  inguinalis  et  cruralis  frequentissimae  apparent,  ideoque  plerumque 
duplices  aut  multiplices  hernias  efficiunt,  tamen  aliarum  quoque  abdominis  herniarum, 
quippe  et  ipsae  tum  per  se  multisque  modis  evenientes,  quum  combinatae  cum  herniis,  quas 
supra  diximus,  consideratae  sint,  ratio  nobis  habenda  est.  Primum  de  hernia  per  fora- 
men obturatorium,  hernia  obturatoria  disputabimus,  quae  transit  aperturam,  quam  mem- 
brana obturatoria  infra  sulcum  obturatorium  ad  permeanda  vasa  et  nervos  efficit;  neque 
unquam  apud  infantes  invenitur,  sed  fere  semper  apud  seniores,  quum  ipsa  copia  crescat 
cum  tempore  imprimis  apud  feminas,  apud  quas  sine  dubio  multo  frequentiores  exstant, 

quam  apud  viros,  Viuson  ‘)  ex  undetriginta  casibus  adscribit  viginti  quatuor  mulie- 
ribus. Et  Wernher1 2)  eam  esse  frequentissime  duplicem  dicit  aut  simul  cum  herniis 
cruralibus  et  inguinalibus  apparere,  ibique  potissimum  saepe  inveniri  videri,  ubi  omnino 
perfecta  atque  absoluta  dispositio  herniarum  exstet.  Cuius  herniae  praecipuam  apud 
feminas  esse  copiam,  et  quidem  apud  thaiores  natu,  eamque  ipsam  saepenumero  duplicem 
inveniri  ea  causa  concludi  potest,  quod  spatium  pelvis  etiam  atque  etiam  atrophia  se- 
nili sexus  organorum  internorum  increscit  magis  magisque  inclinat  et  foramina  obtura- 
toria dilatantur,  quum  ossa  atrophia  senili  graciliora  fiant,  musculi  et  adeps  dilabantur. 
Est  autem  illa,  quod  iam  diximus,  saepe  duplex,  neque  raro  combinata  cum  hernia  in- 
guinali et  crurali,  quod  demonstrari  potest  exemplo  a Demeaux3)  observato,  ubi  her- 
niam cruralem  et  obturatoriam  in  uno  individuo  contemporaneas  esse  videbat.  Prae- 
terea quod  ego  opinor  ea,  ubi  herniae  crurales  vel  inguinales  exstiterunt  et  dispositio 
universalis  ad  hernias  exoriendas  adest,  saepius  observari  possit,  nisi  ipsius  diagnosis 
apud  vivos  homines  difficillima  sit  quum  evadens  ab  exiguis  primordiis  demum  post- 
quam maior  factus  est  discerni  possit.  Praeter  herniam  autem  obturatoriam  in  exitu 
pelvis  et  praesertim  in  perinaeo  etiam  plures  herniarum  formae  apparent,  de  quibus 
singulis  in  specierum  herniarum  modo  consideratis  auctores  non  plane  consentiunt, 
namque  dum  una  et  altera  forma  ab  aliis  ut  per  se  exstans  accipitur,  ab  aliis  fieri 
posse  negatur  ut  adsit  vel  tantum  varia  quidem  sed  affinis  alii  adscribitur.  Infrequen- 
tia autem  harum  herniarum  ipsa  parvusque  numerus  et  quae  incerte  ac  dubie  de  his 
relata  sunt,  deinde  inopia  fere  sumina  ullius  planae  et  accuratae  descriptionis  de  ca- 
davere secato,  judicium  quin  recte  feratur  prohibent  valde,  neque  negari  potest,  plures 
harum  formarum  inter  se  confundi  ideoque  inultis  in  rebus  congruere.  Hoc  in  loco 

autem  ponendae  sunt: 

1)  Hernia  per  incisuram  ischiadicam  maiorem. 

2)  Hernia  perinaei. 

3)  Hernia  pudendalis. 

4)  Hernia  vaginalis. 

Manifestum  est  ex  his  herniis  esse  posse  unam  iuxta  alteram  aut  inter  se  dilabi. 
Eodein  vero  modo  in  dispositione  ad  herniogenesin  combinatae  cum  herniis  inguinali- 

1)  Cf.  Vinson:  Sur  la  hernie  souspubienne,  These  de  Paris  1837. 

2)  Cf.  Wernher:  Handbuch  der  Chirurgie.  S.  417. 

3)  Cf.  Demeaux,  hernies  crurales  et  obturatrices  existant  simultanement  de  meme  cote.  Bulletin  de  la  societe  anat.  T.  XIV. 

bus  et  cruralibus  esse  poterunt.  Quum  autem  parum  de  ipsis  per  se  aut  cum  aliis 
apparentibus  notum  sit,  quidquam  certi  de  iis  referre  nequeo. 

Hernia  umbilicalis,  quae  fere  solum  apud  infantes  invenitur  cum  hernia  inguinali 
innata  complicita  esse  potest,  quae  quum  plerumque  sanetur  neque  saepe  in  adultis 
hominibus  spectetur,  rarissimum  erit,  herniam  umbilicalem  cum  una  alterave  iunctam  pro- 
vecta aetate  apparere. 

Praeter  hernias,  quas  modo  enumeravimus,  reperiuntur  etiam  rarae  herniae  ventra- 
les quibus  continentur  omnes,  quae  in  anteriore  abdominis  pariete  excepta  regione  * 
crurali  inguinali  et  umbilicali  egrediuntur.  Distinguuntur  autem  hae : 

1)  Herniae  lineae  albae  vel  ventralis  mediana, 

2)  hernia  ventralis  propria  seu  lateralis. 

Ex  herniis  ventralibus,  quae  omnino  rariores  sunt,  quam  ceterae  in  anteriore  ab- 
dominis parte,  frequentissimae  sunt,  lineae  albae.  Multis  autem  in  rebus  congruunt 
cum  hernia  umbilicali  acquisita,  quum  item  sicut  illa  per  aperturam  fibrarum  lineae  albae 
transeant.  Apud  infantes  rarissimae  sunt,  frequentissimae  apud  feminas,  quae  iain  se- 
mel et  praecipue  apud  eas,  quae  saepe  pepererunt.  Iteratis  enim  graviditatibus  fibrae 
lineae  albae,  quae  in  statu  normali  plane  aequum  densissimeque  contentum  stratum  con- 
stituant, ita  relaxantur  et  dilatantur  et  disiunguntur,  ut  lumine  inspectatae  copiam 
perspicuorum  et  fragilium  locorum  praestent.  Quum  distantia  amborum  musculorum 
rectorum  abdominis  supra  umbilico  maior  sit  quam  infra  lineaque  alba  in  dimidia  sua 
parte  inferiore  per  se  multo  firmior  quam  in  superiore  quumque  viscera  in  graviditate 
in  ventris  partem  superiorem  compellantur,  dum  post  inferiorem  albae  lineae  partem 
corpus  uteri  cumbit,  eo  intelligi  potest,  quod  iam  saepe  animadversum  est  hernias  lineae 
albae  supra  umbilicum  multo  frequentiores  quam  infra  esse.  Itaque  apud  nonnullas 
feminas  quae  saepe  pepererunt,  tota  longitudo  lineae  albae  a processu  xiphoideo  sterni 
usque  ad  umbilicum  extensa  est  et  tantum  unam  herniam  recipit;  apud  alias  vero  ap- 
parent duae  tales  herniae,  et  ut  Astlei  Cooper  observavit,  tres  interdum  herniae  huius 
aponeurosis,  vel  etiam  talis  hernia  cum  umbilicali  complicita.  Herniae  ventrales  late- 
rales vero  emergunt  saepissime  in  linea  semilunari  infra  umbilicum , praeterea  in  re- 
gione hypochondriaca  et  lumbali,  inter  costas  et  spinas  iliacas.  Exoriuntur  autem  po- 
tissimum vulneribus  in  abdomen  penetrantibus,  contusionibus,  commotionibus,  quibus 
fibrae  musculorum  tonum  amittunt  vel  sub  cute  lacerantur.  Apertum  est  ut  herniae 
lineae  albae  et  ventrales  laterales  separatae  et  multiplices  exstant,  sic  quoque  has, 
si  causae  modo  commemoratae  operantur,  praeter  alias  fieri  posse  et  tali  modo  adspectum 

universalem  herniogenesis  exhibere.  Attamen  hic  casus  complurium  herniarum  iam  eam 
ob  causam  rarus  erit  neque  facile  observabitur,  quia  herniae  ventrales  ipsae  nobis  non 
quotidie  occurrunt  et  eiusmodi  casus  , nisi  molestias  habent,  raro  inquirendi  offeruntur. 

Vidimus  igitur,  quomodo  multiplices  herniae  existere  possint  easque  re  vera  evadere 
ac  quidem  non  tam  raro,  quam  antea  creditum  sit;  deinde  duplices  hernias  frequen- 
tiores  esse  ut  ille  Malgaigne  qui  longe  peritissimusj  est  herniarum  observationis  refert. 
Itaque  haec  ratio  complurium  herniarum  fit: 

1.  Duplices  herniae  inguinales  externae  et  internae. 

2.  Hernia  inguinalis  externa  et  interna  coniuncta. 

3.  Hernia  cruralis  duplex. 

4.  Hernia  cruralis  cum  externa  vel  interna  inguinali  vel  etiam  ambabus  coniuncta. 

5.  Hernia  obturatoria  duplex. 

6.  Coniunctio  huius  herniae  cum  modo  dictis,  ut  exemplum  a Demeaux  observatum 
demonstrat. 

7.  Herniae  exitus  pelvis  simul  exstantes,  vel  coniunctae  cum  herniis  supra  comme- 
moratis. 

8.  Herniae  ventrales  inter  se  multiplices,  ut  Cooper  verbi  gratia  tres  hernias  lineae 
albae  observavit,  aut  complicatae  cum  hernia  umbilicali  vel  aliis  herniis. 

Etsi  in  scriptorum  operibus,  qui  de  herniis  scripserunt,  exempla  non  inveniuntur 
quae  ad  has  varias  herniarum  species  pertineant,  tamen  mihi  apparere  posse  videntur, 
et  puto,  sola  ea  de  causa  tam  pauca  herniarum  complurium  exempla  notata  esse,  qnod 
scriptores  et  chirurgi  parum  earum  rationem  habuerunt  vel  quod  diagnosis  fefellit  vel 
quod  quum  in  universali  herniogenesi  quodvis  remedium  frustra  adhibeatur  iis  opera 
navata  non  est  ideoque  indignae  quae  planius  et  diligentius  observarentur,  videbantur. 

Si  porro  postquam  numerus  et  ratio  complurium  herniarum  exposita  sunt  ad  earum 
causas  transimus  facile  intelligimus  causas  herniarum  universales  omnino  ipsis  esse, 
tamen  multo  maiore  in  modo  et  natura  multo  magis  distincta  ac  definita;  sed  minus 
sunt  arguendae  causae  occasionales,  quamquam  et  hae  non  sine  culpa  sunt,  quam  potius 
animadvertendae  causae  praedisponentes , tota  corporis  constitutio  et  status  abnormis 
aegrotis.  Itaque  semper  apud  multiplices  hernias  externae  et  fortuitae  causae  nobis 
minus  sunt  quaerendae  quam  potius  perquirendum  est  malum  universale  quod  diligenti 
exploratione  et  varia  deliberatione  sine  dubio  semper  invenietur.  Neque  negari  potest 
haereditatem  gravissimi  momenti  esse  in  exoriendis  herniis  quum  homines,  qui  nati 
sunt  a parentibus  herniosis  aut  in  quorum  familia  herniae  esse  solent,  iam  ad  eas 

praedispositione  innata  utantur.  Hac  de  re  Astlei  Cooper  dicit  annulos  inguinales 
eorum  hominum  propter  fibras  male  factas  et  constitutas,  saepe  supra  quam  solet  latos 
esse  et  laxos,  quapropter  apud  eiusmodi  homines  quin  herniae,  initio  una  postea  plures 
existant,  nihil  nisi  occasio  desideratur.  Pari  modo  imbecilla  corporis  constitutio  om- 
nino praesertim  vero  relaxatio  tegumentorum  abdominis  ut  complures  herniae  emergant 
fovet  atque  efficit;  itaque  homines  debiles  et  infirmi,  infantes,  senes,  mulieres  pluries  gra- 
vidae ac  potissimum  homines,  qui  omnibus  modis  impudicitiae  et  vitiorum  enervati  sunt 
eo  magis  multiplici  herniarum  formatione  obstringi  possunt,  quum  omnino  ad  hernias  dis- 
positi sint.  Hic  igitur  omnes  morbi  et  status,  qui  tonum  musculorum  fibrarum  fibras- 
que normalium  aperturarum  et  canalium  relaxant  eosque  ad  dilatationem  abnormem  in- 
vertere possunt  commemorandi  sunt.  Namque  ut  his  singulae  herniae  creari  possunt, 
sic  qucque  plures  et  plerumque  hac  rerum  conditione  occasione  aliqua  data  herniam 
sequetur  hernia. 

Sed  ut  nimia  debilitas  corporis  multiplices  hernias  efficere  potest,  ita  quoque  la- 
bores musculorum  et  imprimis  inspirationis  et  exspirationis  musculorum,  quapropter 
nonnulli  morbi,  quibus  ii  maxime  incitantur,  accuratius  sunt  contemplandi , quippe  po- 
tissimi sint  qui  quod  usus  docet  saepissime  creant  hernias  multiplices.  Qua  ratione 
impetus  tussis  saepius  redeuntes,  pertussis  infantium , catarrhi  chronici  organorum  re- 
spirationis cum  difficultate  spirandi,  asthma  accusanda  suut,  quae  quum  dispositiones 
commotionem  nuiversalem  corporis  concitent  et  paullatim  crescente,  iterato,  sed 
sibi  constante  effectu  omnes  eas  causas  offerant,  quae  ad  hernas  efficiendas  postulantur. 
Deinde  permanens  pertinax  nulloque  remedio  removendus  vomitus,  qualis  verbi  gratia 
in  ulceribus  et  carcinomate  ventriculi  apparet  hic  memorandus  est,  quum  etsi  exemplum 
huiuscemodi  afferre  nequeo  tamen  credam,  effectum  tam  impetuosum , quam  in  vomitu 
inest,  praesertim  si  quotidie  saepius  revertitur  sernper  redeunte  effectu  intestina  tanto- 
pere propellere  posse  ut  initio  „les  pointes“  qua  voce  utitur  Malgaigne,  postremo  per- 
fectas hernias  producere  possint.  Sed  minime  licet  hic  morbos  praetermitti,  qui  ex- 
crementis corporis  vias  naturales  et  exitus  recludunt  nosque  ad  insuetos  et  permagnos 
labores  in  exonerandis  faecibus  et  ureua  emittenda  commovent.  Huc  pertinet  ad  exonera- 
tionem faecum  quidem  constipatio  alvi  praesertim  quum  causis  mechanicis  efficiatur 
quales  stricturae  intestinorum  producunt  quae  saepe  intestinorum  lumen  coarctant,  ideo- 
que  meatum  faecum  si  in  interiore  parte  viscerum  insunt  impediunt,  aegrotosque  ad 
valde  premendum  summoque  labore  urgendum  cogunt;  deinde  distorta  intestina  priore 
annexu  eorum  ad  parietes  abdominales  aut  ad  organa  vicina,  aut  solis  situs  commuta- 

tionibus,  remotiore  a kyphosi  vel  scoliosi  profecta  aut  tumoribus  adiacentibus,  delapsu 
intestinorum  post  uteri  prolapsum,  aut  angulari  concretione  parietum  intestinorum  inter 
se  per  superficiem;  porro  compressio  intestini  extrinsecus,  qualem  tumores  abdominis, 
graviditas,  retroversio  uteri,  nimium  aut  delapsum  hepar  et  lien  provoscant,  denique 
tumores  intestinorum  ipsorum,  ut  carcinomata.  Quae  omnia  vehementes  in  faecibus 
exonerandis  efficiunt  molestias  et  difficultates,  quo  fit  ut  quod  usus  docet  complures 
herniae  longiore  temporis  intervallo  et  continuato  effectu  existere  possint.  Quae  nobis 
visa  est  ratio  in  morbis,  qui  quominus  sine  difficultate  ulla  exonerentur  faeces,  impe- 
diunt, eadem  ratione  morbi  systematis  uro-genitalis  vim  exercent:  Ischuria,  dysaria 
stranguria  et  status  haec  efficientes  quod  prae  ceteris  morbi  vesicae  urinariae  et  ure- 
thrae, ergo  cystitis,  spasmus  sphincteri  vesicae,  mechanicae  causae  efferunt,  quibus  evadit 
suppressio  viarum  externarum  urinae.  Ita  potissimum  ao  saepissime  stricturae  urethrae, 
vel  hypertrophia  valvularum  orificium  internum  vesicae  concludentium,  praeterea  hyper- 
trophia et  dilatatio  vesicae,  deformationes  organicae,  tumores,  concretiones  et  omne  genus 
permutationes  situs  vesicae,  urethrae,  glandulae  prostratae  et  aliarum  partium  circumia- 
ceutium,  abnormis  situs  uteri  imprimis  gravidi,  suppressio  orificii  vesicae  alienis  corpo- 
ribus, quae  in  vesica  vel  urethra  sunt  praecipue  calculis  urinariis.  Quibus  ex  omnibus 
morbis,  si  diu  et  constanter  vim  exercent,  exoriuntur  phires  herniae  sed  prae  ceteris,  ut 
referunt  Lawrence,  Hesselbach,  Sommering,  Peale,  Gottlieb  llichter,  stricturae  urethrae 
sunt,  quae  frequentissirnae  herniarum  complurium  causae  sunt  laboribus  ingentibus  qui  iis 
miseris  et  infelicibus  hominibus  perpetiendi  sunt , ut  unam  tantum  guttam  urinae  per  in- 
vium canalem  mittant,  ita  ut  si  quis  unquam  positionem  et  labores  eorum  •hominum  vidit 
facile  persuasum  habeat,  hunc  morbum  prae  omnibus  aliis  ad  plures  hernias  provocandas 
aptum  esse.  Et  in  casu  accuratius  commemorando,  quem  Cooper  refert  et  in  illo  a me 
nunc  describendo  hic  morbus  fuit  causa,  qua  tantus  numerus  herniarum  evenit.  Hae  fere 
sunt  potissimae  causae  herniarum  multiplicium  et  duplicium,  nisi  forte  dispositione  ad 
hernias  non  deficiente  etiam  nonnullae  classes  et  ordines  hominum  incusandi  sint,  apud 
quos  ratione  vivendi  quum  eorum  corpus  perpetuis  commotionibus  obiectum  sit,  frequen- 
ter herniae  exoriantur;  nominatim  apud  equites  et  aurigas.  Postquam  quae  de  herniis 
compluribus  unius  hominis  dicenda  esse  visa  sunt  iam  exposita  transeamus  ad  exemplum 
ipsum  mihi  describendum. 

Anamitesis  exempli  nobis  explicandi  obscurissima  est,  quum  neque  nomen  neque 
ratio  vivendi  neque  morbus  tam  nota  sint , ut  de  his  aliquid  certi  referre  possimus. 
Herniae  quum  animadverterentur,  iam,  ut  supra  dixi  externa  tegumenta  abdominis  i.  e. 

-cutiis  cum  . musculis  obliquis  externis  et  internis,  ac  transversis  abdominis  fasciisque 
absumpta  erant  praeter  fasciam  transversalem;  item  desunt  intestina,  quo  fit  de  iis 
quae  in  saccis  herniarum  insunt  et  de  situ  viscerum  in  herniis  , instituti  non  simus. 
Sed  peritonaeum,  quod  pertinet  ad  regionem  inguinalem  et  cruralem,  prospere  servatum 
est,  itaque  potissimum,  quod  hernias  huius  regionis  efficit.  Pelvis  ipsa  parva  est,  sed 
haud  quaquam  deformis ; ossa  crassa  esse  non  videntur  et  si  recte  ex  magnitudine 
pelvis  et  crassitudine  ossium  de  hominis  constitutione  concludi  potest,  hominibus  ro- 
bustissimis adscribi  non  poterit. 

Vix  credo,  in  vita  hominis  plurimas  herniarum  ob  exiguitatem  animadversas  esse, 
quia  nunc  peritonaeo  ante  oculos  posito  non  facile  ab  observatore  inattento  spectan- 
tur neque  nisi  accuratius  inspectae  ac  quidem  a rerum  perito  omnes  cerni  possunt. 
Pelvis  autem  externa  pars  adspecta  firmum  et  fibrosum  ligamentum  in  dextro  latere 
oculis  offert,  quod  ex  spina  ilei  anteriore  superiore  ad  symphysi m ossium  pubis  tran- 
sit ibique  spinae  pubis  effigitur,  ligamentum  Poupartii  , in  quo  etiam  pars  musculorum 
abdominalium  est , quum  hi  cum  fibris  ex  illo  ligamento  exoriuntur.  Propeinodum  in 
media  parte  infra  ligamentum  Poupartii  vasa  magna  cruralia  e pelvi  egrediuntur  per 
canalem  cruralem,  et  sita  sunt  in  ordine  naturali,  ac  quidem  nervus  cruralis  exterio- 
rem versus  partem,  arteria  cruralis  in  media,  vena  cruralis  introrsus.  Attamen  abnorme 
est  , fasciculum  vasorum  noti  supra  musculum  psoadem  vel  intra  egredi,  sed  magis 
extra  ad  spinam  ilei  se  vertentem  musculo  psoade  uti  ab  exteriore  parte  , ergo  extra 
remotum  esse.  Quo  fit  ut  canalis  cruralis  maxime  dilatatus  sit  ita  fere  ut  totum  spa- 
tium infra  ligamentum  Poupartii  expleat.  Arteria  epigastrica,  quae  est  in  herniis  ex- 
• eruis  et  internis  inguinalibus  ac  cruralibus  distinguendis  gravissimi  momenti,  exoritur 
ex  arteria  iliaca  externa,  tum  se  vertit  medium  in  ligamentum  Poupartii,  ubi  decussata 
funiculo  spermatico  , inter  peritonaeum  et  fasciam  transversalem  serpit,  iuxta  hanc 
arteriam  introrsus  est  saccus  herniosus  primus,  fere  tantus,  quanta  nux  iuglans  infra 
ligamentum  Poupartii,  supra  venam  cruralem,  quam  fortasse  invita  impressit;  est  vero 
forma  eius  fere  rotunda  et  superiorem  versus  partem  et  inferiorem  parvo  ramo,  qui 
ex  arteria  epigastrica  secedit,  coronatur.  Prope  hanc  maiorem  herniam  introrsus  ab 
ipsa  ramo  parvo  modo  memorato  arteriae  epigastricae,  adipe,  textura  zellulosa  sin- 
gulisque  striis  fibrarum  canalis  cruralis  separata  altera  parva  hernia  infundibiliforinis, 
cuius  diametros  tantum  3",  cuius  longitudo  explet  1".  Figura  autem  ipsius  est  ver- 
miformis ita  ut  Cl.  Wutzer  putavit,  partem  processus  vermiformis  intestini  coeci  in 
ipsa  fuisse.  Excessit  vero  ipso  sub  ligamento  Poupartii,  cuius  in  interiore  ad  spinam 

pubis  pertinente  parte,  illo  ipso  loco  ubi  ligamentum  Gimbernati  a ligamento  Poupar- 
tii  exoritur,  ita  ut  in  lacuna  semilunari  inter  marginem  externum  ligamenti  Gimbernati, 
qui  spectat  in  vasa  cruralia , et  inferiorem  marginem  ligamenti  Poupartii  egrediatur. 
Hae  sunt  ambae  herniae,  quae  extrinsecus  infra  ligamentum  Poupartii  videntur.  Se- 
cunda parva  hernia  funiculo  spermatico  et  parte  reservatae  tunicae  vaginalis  commu- 
nis testiculi  et  funiculi  spermatici  ita  cooperitur , ut  sine  dubio  in  vita  animadverti 
non  potuerit,  quum  tam  proxime  infra  vas  deferens  sit,  ut  ab  hoc  fere  nihil  discre- 
pet. Si  nunc  a regione  crurali  ad  inguinalem  transimus,  peritonaeum  quoque  supra 
ligamentum  Poupartii  prorupisse  ut  saccum  herniosum  animadvertimus;  namque  primae 
herniae  crurali  figura  et  magnitudine  similis  est  hernia  in  interiore  fine  ligamenti , ubi 
annexum  est  spinae  pubis,  ex  obliquo  introrsum  ct  in  superiorem  partem  herniae  cru- 
ralis minoris.  Ab  externo  autem  annullo  inguinali  circiter  1"  remota  est,  tain  proxi- 
me symphysim  ossium  pubis  pertinens  , ut  ipsius  cursus  per  intimas  fibras  musculorum 
abdominis  fuerit.  Quae  hernia  quum  ipsa  in  symphysi  sita  esset  et  paucis  partibus 
mollibus  obtegeretur,  factum  esse  potuit,  ut  extra  cerni  posset  in  vita,  sed  opinor  non 
nisi  in  impetibus  tussis,  laboribus  etc. 

Transeamus  igitur  a tribus  herniis  lateris  dextri  ad  sinistri  et  contemplemur  earum 
frontem.  Hac  in  parte  quidem  nihil  musculorum  abdominis  reservatum  est,  neque  aliud 
quidquam  cernitur,  ac  peritonaeum,  neque  fasciae  nec  aponeuroses  ullius  musculi  ab- 
dominalis. Et  hic  quoque  spatium  infra  ligamentum  Poupartii,  canalis  cruralis  , latis- 
simum est,  magnaque  vasa  cruris  pariter  ac  parte  in  illa  paullum  extra  remota  sunt. 
Deinde  paullulum  ante  exeuntem  arteriam  e canale  crurali  exoritur  ex  arteria  iliaca 
cursu  normali  utens  epigastrica  , quae  supra  ligamentum  Poupartii  fuuiculo  spermatico 
decussata,  in  externo  latere  peritonaei  se  vertit  in  superiorem  partem.  A qua  funiculi 
spermatici  decussatione  inferiores  versus  partes  est  ab  externa  parte  directa  in  inter- 
nam prima  fere  rotunda  hernia  hoc  in  latere,  sed  minor  quam  hernia  maior  cruralis 
lateris  dextri  et  nonnullas  lineas  magis  intus,  quam  illic;  ab  interna  insertione  liga- 
menti Poupartii  non  procul  abest.  Deinde  ipsa  sita  est  ipso  sub  annulo  inguinali, 
atque  extra  maioribus  vasis  terminatur,  unde  arteria  epigastrica  sicuti  in  altera  parte 
parvos  ramos  emittit,  qui  herniam  a superiore  et  inferiore  parte  coronant.  Introrsum 
et  supra  hanc  herniam  in  symphysi  ossium  pubis  supra  ligamentum  Poupartii,  comi- 
tante in  externo  latere  funiculo  spermatico,  et  fasciis  et  tunica  vaginali  communi 
maximam  partem  inducta , hernia  altera  lata  et  maior  egressa  est,  quae  sine  du- 
bio in  vita  extra,  si  musculi  abdominales  vehementer  contrahebantur , cerni  poterat, 

et  in  scrotum,  hernia  scroti,  descenderat.  Ipsius  autem  figura  est  oblonga,  ovalis  et 
longa  1V2",  lata  1".  Sita  est  fere  in  eodem  loco,  quo  hernia  inguinalis  alterius  la- 
teris egressa  est,  sed  magnitudine  magis  introrsum  ad  symphysin  ossium  pubis  pressa. 
Praeterea  maxima  omnium  herniarum  est,  clare  spectari  potest  et  optime  reservata. 
Tertia  vero  hernia  eius  lateris  sita  est  sub  modo  memorata,  qua  plane  obtegitur,  unde 
et  quia  minima  et  evasura  est , fit  ne  extrinsecus  animadverti  possit,  qua  ex  causa 
infra  ab  interna  parte  contemplabimur. 

Consideremus  nunc  hernias  ex  parte  interna  pelvis,  incipientes  rursus  a dextro 
latere  eodemque  modo  qno  supra  ab  externa  parte  in  internam  transeuntes.  Ichoemus 
a maiore  hernia  crurali  (vid.  in  tab.  Iit.  A.)  Sita  autem  est  in  interna  parte  arteriae 
epigastricae  ex  hoc  loco  fere  exorientis  supra  ipsam  cristam  ossis  pubis;  in  superiore 
et  externo  margine  funiculus  spermaticus  decussatur  arteria  epigastrica,  ita  ut  subter 
et  intra  annulum  inguinalem  internum  transeat.  Qua  hernia  quum  sub  ligamento  egre- 
diatur et  in  interna  parte  arteriae  epigastricae  intret  in  canalem  cruralem,  est  hernia 
cruralis  interna.  Memorabile  est  porro,  ligamentum  umbilicale  seu  obliteratam 
arteriam  umbilicalem  proxime  arteriam  epigastricam  ascendere  , dum  in  statu  normali 
ab  hac  distat,  et  inter  id  et  hanc  arteriam  est  fossa  inguinalis  media,  quae  hic  deest; 
efficit  igitur  hernia  remotionem  ligamenti  umbilicalis  in  exteram  partem.  Ipsa  autem 
hernia  fit  saccus  altus  % 11  et  circiter  1"  latus;  neque  plane  egressa  est  per  canalem 
cruralem,  ideoque  hernia  imperfecta.  Porta  herniosa  est  laxa,  ita  ut  ea  quibus  con- 
tinetur fortasse  pars  ilei  fuerit  vel  adeps.  In  interno  eius  et  superiore  autem  mar- 

gine est  plane  rotunda  apertura  3"'  lata  et  crassis  marginibus  affecta.  Qui  est  alter 
tenuis  et  longus  saccus  herniosus  , qui  extrinsecus  maiore  hernia  crurali  terminatur, 
cuius  superior  pars  ipso  sub  ligamento,  interior  in  crista  ossis  pubis  est;  in  ipsius 
interno  latere  inest  abnormis  peritonaei  plica?  quae  a vesica  ad  ligamentum  umbilicale 
pertinet  ita  ut  ambae  herniae  inter  ligamentum  et  hanc  plicam  in  triangulo  positae 
sint.  Hernia  quum  in  parte  interna  arteriae  epigasticae  et  sub  ligamento  Poupartii 
egressa  sit,  ea  quoque  hernia  cruralis  interna  (v.  tab.  Iit.  B.)  definienda  est. 
Haec  vero  hernia  est  ea  latitudine,  ut  catheterem  argenteum  ingeri  possit.  Ea  autem 
quibus  hernia  continetur , verisimiliter  pars  processus  vermiformis  vel  appendix  epi- 
ploica fuerit,  quod  Cl.  Wutzer  opinabatur,  quum  ob  angustias  alia  in  ipsa  infuisse 
non  possint.  Tertia  hernia  dextri  lateris  (v.  tab.  Iit.  C)  maxima  omnium  hac 
in  parte,  est  intra  et  supra  ambas  modo  dictas  sita.  Cuius  apertura  formam  ovalem 
habet  cum  crassis  marginibus,  inter  uracbum  introrsus  et  ligamentum  umbilicale  extra. 

Neque  vero  cum  herniis  quas  supra  diximus  in  eadem  ratione  ponenda  est,  quod  non 
infra,  sed  supra  ligamentum  Poupartii  sita  est,  quumque  praeterea  in  parte  interna 
arteriae  epigastricae  inter  ligamentum  umbilicale  et  urachum  sit,  ergo  in  fossa  ingui- 
nali interna,  quae  ibi,  extra  remoto  ligamento  umbilicali  latissima  evenit,  hernia  in- 
guinalis interna  nominanda  est.  Oblique  autem  tendit  introrsum  ad  symphysin, 
supra  quam  sita  est,  et  in  interna  vasis  deferentis  parte.  Fere  perfecta  est  ea  hernia, 
tamen  nondum  in  scrotum  intraverit.  Ea  quibus  continetur,  probabiliter  ansa  ilei  erat. 
Hae  igitur  in  parte  duae  herniae  snnt  crurales,  internae  et  una  hernia  inguinalis  in- 
terna quae  tres  omnes  parvae  sunt,  qua  causa  homo  sine  molestiis  ipsis  usus  est. 

Herniae  autem  in  sinistro  latere,  quae  item  tres  sunt,  in  interno  pelvis  latere  ex 
exteriore  parte  spectatae  ad  interiorem  sic  se  habent.  Prima,  quae  circiter  medio 
in  canali  crurali  sita  est,  in  iteruo  lasere  arteriae  epigastricae  subter  ligamentum 
Paupertii  egressa  est.  Praeterea  est  fere  rotunda  et  in  crista  pubis  sita,  neque  pro- 
funda et  minor  prima  hernia  crurali  alterius  lateris,  ita  ut  vix  intestina  ipsa  eam 
efficerint,  sed  verisimile  est  adipe  factam  esse.  Itaque  hernia  incompleta  crura- 
lis interna,  quod  ad  ipsius  situm  spectat,  nominanda  est  (v.  tab.  Iit.  D.J  Quam  her- 
niam sequitur  superiorem  et  interiorem  versus  partem  minima  vel  potius  dispositio  sola 
ad  herniam,  „la  pointe  d’une  hernie“,  ut  Malgaigne  dicit,  quum  neque  saccum  herniosum 
neque  aliud  quidquam  habeat,  nisi  fere  rotundam  aperturam.  Sita  est  sub  ligamento 
Poupartii  ac  quidem  in  eam  ipsius  partem  prorupit,  quae  fibrosa  ad  symphasin  patet 
et  ligamentum  Gimbernati  dicitur;  quod  ligamentum,  adversus  quod  prorupit,  impedit 
ne  quid  ipsius  animadvertatur,  eiusque  fibrae  ob  firmitatem  causa  fuisse  videntur,  quod 
hernia  aucta  non  est,  quum  ipsae  impetui  intestinorum  hoc  loco  fortiter  resistere  potue- 
rint. Quae  hernia  ex  omnibus  sex,  ut  iam  dixi,  minima  est,  nonnullas  lineas  profunda 
carensque  sacco , ita  ut  de  iis  quibus  contineatur  dici  nequeat.  Cursus  autem  ipsius 
est  obliquus  superiorem  versus  partem  et  inferiorem  adversus  spinam  pubis ; deinde  sita 
est  in.iterna  parte  arteriae  epigastricae  et  in  externa  ligamenti  umbilicalis  sub  liga- 
mento Poupartii,  quam  ob  rem  et  ea  definienda  est  hernia  cruralis  interna  in- 
completa ( v.  tab.  Iit.  E.).  Attamen  hae  duae  herniae  crurales  internae  lateris  sinistri  distingu- 
untur a dextri  eo,  quod  ligamentum  umbilicale  sinistra  in  interno  margine  ambarum  herniarum 
cruralium  situm  est,  ergo  sinistra  situ  normali  cum  arteria  epigastrica  efficit  fossam 
inguinalem  mediam,  quae  dextra  non  adest.  Tum  herniae  ambae  lateris  sinistri  magis 
introrsus  ad  symphysin  sitae  sunt  quum  minor  proxime  symphysin  sit.  Sed  tertia  her- 
nia huius  lateris  prae  ceteris  omnibus  excellit  magnitudine ; item  sita  est,  ut  omnes  hae 


herniae  in  interna  parte  arteriae  epigastricae,  sed  supra  ligamentum  Poupartii,  comi- 
tante in  externa  parte  pelvis  vase  deferente,  in  superiorem  versus  partem  utriusque 
herniae  cruralis  egressa  est.  Intus  vero  ligamento  umbilicali  terminatur,  ut  in  trian- 
gulo inter  arteriam  epigastricam  et  ligamentum  umbilicale,  ergo  in  fossa  inguinali  me- 
dia posita  sit.  Itaque  hernia  inguinalis  interna  (v.  tab.  Iit.  F.)  definienda  est. 
Apertura  quidem  ipsius  1"  lata  est,  saccus  herniosus  plane  perfectus  et  transit  oblique 
de  superiore  et  externa  parte  in  inferiorem  et  internam  supra  ligamentum  Poupartii  ad 
scrotum,  quod  introit  vase  deferente  comitante.  In  ipsa  autem  ut  ex  magnitudine  con- 
iiciamus  quaedam  ansa  intestini  infuit,  ipsamque  in  aegroto  conspicuam  fuisse  opus  est. 

I 

Herniae  igitur  hae  sunt  sex:  duae  internae  inguinales,  quarum  una  dextra,  altera  si- 
nistra est,  quattuor  internae  crurales  duae  in  utraque  parte.  Anamnesi  exempli  nihil  de 
genesi  et  causa  huius  herniarum  copiae  scimus;  sed  attentura  observatorem  si  modo  in 
interiorem  partem  pelvis  inspexerit,  non  effugiet,  qualis  vesicae  natura  ac  proprietas 
sit.  Namque  urinae  vesica  aliquanto  diminuta  est  ad  amplitudinem  quidem,  ut  non  maior 
parvo  ovo  gallinaceo  appareat,  quam  ob  rem  haec  diminutio  in  suspicionem  vocare  de- 
bebat, quod  morbus  systematis  uro-genetalis  causa  fuisset  huius  herniarum  magni  numeri. 
Peritonaeum,  quod  vesicae  inductum  est,  variis  in  plicis  fuit  compositum  magnitudine 
ipsius  diminuta,  et  plicae  semilunares  Houglasii  multo  apertius,  quam  solent  spectantur. 
Vesica  quum  dissicaretur,  cavum  ipsius  apparebat  arctissimum,  tunica  musculosa  versa- 
batur in  summa  hypertrophia,  ut  diametros  ,/i"  metiretur ; tunica  mucosa  laxata,  callosa 
densata  erat;  fascic  li  tunicae  musculosae  hypertrophicae  ut  columnae  in  vesicam  impen- 
debant et  inter  se  sinus  efficiebant,  quibus  aperturae  urethrae  obteguntur.  Sed  ante 
orificium  internum  urethrae  glandula  prostata  et  quidem  in  maxima  hypertrophia  cura 
mediis  partibus,  ita  ut  hoc  demum  post  accuratam  et  diligentem  perscrutationem  inve- 
niretur. Ad  quem  finem  Cl.  Wutzer  specillum  quoddam  ex  ostio  cutaneo  urethrae 
ingessit,  sed  post  bulbum  urethrae  haerebat  in  parte  membranacea,  alterum  magis  tenue 
specillum , quod  deinde  subter  hypertrophicam  glandulam  prostatam  ex  ostio  vesicali 
inferebatur,  eodem  loco  amplius  intrare  non  poterat.  Itaque  plane  diagnosis  a Cl. 
Wutzer,  qui  confestim  stricturam  suspicatus  erat,  comprobata  est;  deinde  idem  in  ingesto 
specillo  texturam  duram  fidit  stricturam,  et  juventus  est  complures  lineas  longus  et  ita 
coarctatus  locus  urethrae,  ut  ne  unam  fere  quidem  lineam  crassum  specillum  introire 
posset.  Quo  momento  tota  rerum  conditio  facile  intelligebatur.  N9’'’f,no 
causa,  strictura  prima  exstiterat,  unde  fiebat,  ut  med1- 

hypertrophia  afficeretur,  quod  concludi  potest  ex  iis  quod  Everhard  Home1 2)  de  inoi- 
bis  prostatae  dixit.  Itaque  prostata  ante  ostium  iacebat  et  sicut  strictura  meatum  urinae 
impediebat,  qua  re  cystitis  facta  est  hypertrophia  tunicae  musculosae,  catarrhus  tuni- 
cae mucosae,  status  eius  irritatus,  quae  erant  praecipuae  causae  ad  perpetuo  urgendum 
ut  urina  mitteretur  etsi  non  multum  in  vesica  erat.  Strictura  autem  coactus  est 
aegrotus  ad  labores  vehementes,  ut  tantum  unam  guttam  urinae  coarctatione  seinper 
crescente  urethrae  summa  ope  nitens  mitteret,  ideoque  musculos  abdominis  ad  vehemen- 
tes perpetuasque  contractiones  incitavit,  quibus  intestina  graviter  imprimebantur  et  im- 
petus horum  contra  parietes  abdominales  fiebat,  quorum  vis  resistendi  magis  magisque 
languescebat.  Quare  fieri  poterat,  ut  in  debilissimis  atque  impetui  maxime  obnoxiis 
locis  intestina  egrederentur.  Tali  modo  herniae  exstiterunt.  Neque  igitur  de  magno 
herniarum  numero  admiratione  nos  affici  licet,  si  nobiscum  cogitamus,  quam  diu  miser 
ille  homo  fortasse  his  molestiis  obstrictus  fuerit,  deinde  eas  non  diminutas  esse,  sed 
in  diem  crevisse  perpetuoque  auctas  esse,  quo  firmior  et  fibrosior  strictura  evaderet  ut 
nomine  annularis  stricturae  definiri  posset. 

Exemplum  plane  simile  Astlei  Cooper  in  opere  suo  praeclaro1)  descripsit;  etenim 
hominem  observavit,  in  quo  item  sex  herniae  strictura  urethrae  exstiterant.  Fuerunt 
autem  sex  herniae  inguinales,  in  utraque  parte  tres,  duae  in  utraque  parte  inter  arte- 
riam epigastricam  et  ligamentum  umbilicale  media  in  fossa  inguinali,  una  inter  liga- 
mentum umbilicale  et  urachum.  Obductio  autem,  quam  instituit  cum  chirurgo  Wester- 
son,  pari  modo  annularem  urethrae  stricturam  exhibuit.  Licet  tantus  numerus  hernia- 
rum supra  quam  dici  potest  rarus  sit,  neque  litteris  aliud  exemplum  , quod  nos  scia- 
mus, tradatur,  tamen  in  dubium  vocari  nequit , quin  uno  in  homine  complures  herniae 
saepius  reperiri  possint.  Quae  exempla  non  ita  raro  legerentur,  si  ubi  strictura  ure- 
thrae diutius  exstat,  hominum  laborantium  secari  possent  cadavera.  Ad  id  plerumque 
nobis  nihil  nisi  pium  desiderium ! 


1)  Cf.  Praktisohe  Beobachtungen  iiber  die  Behandlung  der  Krankheiten  der  Vorsteherdriise.  Aus  dem  Englischen  iibersetzt 
von  Dr.  W.  Sprengel. 

2)  Cf.  The  Anatomy  and  Surgical,  Treatmert  of  Inguinal  and  Congenital  Hernia.  London  1804  Seife  13.  Capitel  4,  of  the 
causes  of  hernia  Tafel  10. 


Vita. 


.Matus  sum  Guilelmus  Busch  anno  h.  s.  XXXIV  Siegburgi  patre  Guilelmo,  matre  Anna  Maria 
e gente  Kneutgen.  Fidem  profiteor  catholicam.  Primis  litterarum  elementis  instructus  in  progymnasio  Sieg- 
burgensi , frequentavi  gymnasium  Coloniense , unde  maturitatis  cum  testimonio  dimissus  autumno  a.  LII, 
adscriptus  sum  academiae  Bonensis  civibus  rectore  magnific.  Hilgers,  decano  spectat.  K ili  an.  Ubi  post- 
quam duos  annos  studiis  medicinae  operam  dedi,  me  contuli  Wirceburgum,  unde  anni  spatio  dilapso,  redii 
Bonnam. 

Scholis  interfui  virorum  illustrissimorum,  Bonnae:  Bischoff,  Knoodt,  Noeggerath,  Pluecker 
Treviranus,  Troschel,  Boecker,  Budge,  Busch,  Kilian,  Mayer,  Naumann,  M.  J.  Weber, 
C.  0.  Weber,  Wutzer. 

Herbipoli:  Bamberger,  Morawek,  Rineker,  Scanzoni,  Virchow. 

Quibus  omnibus  viris,  optime  de  me  meritis,  gratias  agere  nunquam  desinam. 

l 


Sententiae  eontroversae* 


l)  Foetum  vivum  perforare  non  licet. 

v ) In  curandis  ulceribus  maxime  est  respiciendum  ad  dyscrasiam. 

3)  Curatio  directa  typhi  nulla  est. 

4)  In  necrosi  sananda  maximi  necrotomia  est  momenti. 

5)  Trepanatio  prophy laetica  omnino  rejicienda  est. 

6)  In  lupo  scrophuloso  ferrum  candens  optimum  remedium. 

7)  Plurimi  animi  mentisque  morbi  efficiuntur  morbis  corporis. 

